
Projekti juhtkomitee koosseisu kinnitamine (projekt “Narva ettevõtete (s.h. Kreenholmi Valduse AS) koondamisteate saanud töötajate ja töötute tööturule integreerimine erinevate tööhõivemeetmete toel. I etapp”)
1. ASJAOLUD JA MENETLUSE KÄIK

30.05.2007.a oli Narva Linnavalitsuse poolt esitatud Euroopa Sotsiaalfondi projekt “Narva ettevõtete (s.h. Kreenholmi Valduse AS) koondamisteate saanud töötajate ja töötute tööturule integreerimine erinevate tööhõivemeetmete toel. I etapp”. Projekti koostamine ja esitamine oli tingitud Narva suurima tööandja, Kreenholm Valduse AS, plaanidega koondada aastatel 2007-2008 ligikaudu 800 inimest, ja Narva linna sooviga aidata koondatavatele inimestele leida endale uut töökohta.

Projekti üldine eesmärk on: Kreenholmi Valduse AS-st koondatutele on loodud eeldused tööturule tagasitulekuks, läbi integreeritud aktiivsete meetmete kasutamise (toimetuleku- ja erialakoolitus, tööotsing, tööpraktika ja palgatoetus).

Projekti taotluse kohaselt projekti üldiseks juhtimiseks luuakse juhtkomitee, mille koosseisu kuuluvad 5 liiget: Narva linnapea, abilinnapea, Narva suurettevõtete assotsiatsiooni esindaja, Ida-Virumaa Tööturuameti juhataja, Kreenholmi ametiühingu esindaja. Juhtkomitee peamine ülesanne on üldise järelevalve teostamine projekti tegevuste üle.

Kuna juhtkomitee moodustamine peab olema vormistatud ametlikult, on vaja kinnitada juhtkomitee koosseisu Linnavalitsuse korraldusega.

Kõikidest projekti juhtkomitee pakutavatest liikmetest on saadud nõusolek osaleda juhtkomitee töös.
2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 3 “Linnavalitsus lahendab ja korraldab kohaliku elu küsimusi, mis ei kuulu volikogu pädevusse”. Konkreetsete projektide elluviimisega seotud küsimused ei kuulu Linnavolikogu pädevusse.

3. OTSUS

Kinnitada projekti “Narva ettevõtete (s.h. Kreenholmi Valduse AS) koondamisteate saanud töötajate ja töötute tööturule integreerimine erinevate tööhõivemeetmete toel. I etapp” juhtkomitee järgmises koosseisus:

Tarmo Tammiste, Narva linnapea – juhtkomitee esimees

Aleksandr Ljudvig, Narva abilinnapea – juhtkomitee liige

Maie Metsalu, Tööturuameti Ida-Viru osakonna juhataja – komisjoni liige

Aleksandr Brokk, Narva suurettevõtete assotsiatsiooni esindaja – komisjoni liige

Julia Dmitrijeva, Kreenholmi ametiühingu esimees – komisjoni liige

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Korraldus jõustub seadusega sätestatud korras.

